ने के लिए देह बन गया जो इतने अधिक भ्रष्ट थे। परमेश्वर के न्याय और ताड़ना से गुजरने और अपनी प्रकृति को जानने के बाद, बहुत से लोग कहते हैं, "मेरा सब कुछ खतम हो गया है। मुझे कभी नहीं बचाया जा सकता है।" जब तुम यह मान लेते हो कि तुम्हें बचाया नहीं जा सकता, तभी तुम जान पाते हो कि परमेश्वर के पास लोगों के लिए कितना अधिक प्रेम और धैर्य है! परमेश्वर के प्रेम के बिना लोग क्या करेंगे? मानव की प्रकृति इतनी भ्रष्ट हो गई है, फिर भी परमेश्वर तुम लोगों से बात करता है। जब भी तुम लोग कोई सवाल करते हो, तो वह फौरन उत्तर देता है, इस डर से कि कहीं लोगों को कोई गलतफहमी न हो या वे भटक न जाएँ या सीमाएँ न पार कर दें। इस सबके बाद भी क्या तुम लोग अब तक नहीं समझे कि मानवता के लिए परमेश्वर का प्रेम कितना महान है?
बहुत-से लोग आज समझने की कोशिश कर रहे हैं, "देहधारी परमेश्वर अभी भी पृथ्वी पर क्यों है जबकि उसका कार्य समाप्त हो गया है? क्या कार्य का एक और चरण अभी भी बाकी हो सकता है? वह कार्य का अगला चरण जल्दी शुरू क्यों नहीं कर रहा?" बेशक, इसमें कोई अर्थ छिपा है। देहधारी परमेश्वर के इतने सारे वचनों का लोगों में क्या प्रभाव पड़ा है? लोगों ने केवल इन्हें सुना और याद रखा है, पर ज्यादा कुछ समझा नहीं है, और उनमें कोई स्पष्ट बदलाव नहीं हुआ है। तुम लोग अभी जिस स्थिति में हो, उसमें ज्यादातर सत्य अस्पष्ट है, और इसकी वास्तविकता में प्रवेश करने का तो सवाल ही नहीं है। तुम्हें क्या लगता है, परमेश्वर के देहधारण करने और इतने सारे वचन कहने के पीछे उसका उद्देश्य क्या है? इसका चरम प्रभाव क्या है? यदि वह अभी कार्य का अगला चरण शुरू करता है और इन लोगों को अपनी कल्पना पर छोड़ देता है, तो कार्य आधे रास्ते में ही छूट जाएगा। लोगों को 